Dr Ferdinand isch gstorbe ojeh ojeh ojeh  dr Ferdinand isch gstorbe es tuet mer hütt no weh  är wo so vil het gworbe um Liebi im Quartier  dr Ferdinand isch gstorbe das arme Tier    Wien i doch geng mys Goudi am Ferdinand ha gha  e sone stouze Moudi wird nie meh öpper ha  geng d'Liebi het ne tribe nie ds Müüs- und Vögelfah  är isch mys Vorbild blibe dä Chatzema    Wen är  sys unbeschwärte ganze Läbbe lang  het gsungen i de Gärte und nüt als Minnegsang  de ischs im albe glunge ds Härz z'rüere vo sym Schatz  är het für d'Chatze gsunge doch nid für d'Chatz      So het är ou am gröschte Nachwuchs ds Läbbe gschänkt  das tuet eim aube tröschte wo a sys Stärbe dänkt  e huufe Ferdinändli spaziere no dür d'Stedt  sit das ne dr Herr  Brändli erschlage het    Die Lüt me sött se strafe verschliesse ds Härz dr Kunscht  si wei geng nume schlafe und hei ke sinn für d'Brunscht  so het ou dr Herr Brändli mit emne Topf für d'Nacht  däm arme Ferdinändli es Ändi gmacht    Dr Ferdinand isch gstorbe ojeh ojeh ojeh  dr Ferdinand isch gstorbe es tuet mer hütt no weh  är wo so vil het gworbe um Liebi im Quartier  dr Ferdinand isch gstorbe das arme Tier        View more Mani Matter Song Lyrics:   Mani Matter - I Han Es Zündhölzli Azündt Lyrics  Mani Matter - Hemmige Lyrics  Mani Matter - Dr Alpeflug Lyrics  Mani Matter - Dr Ferdinand Isch Gstorbe Lyrics  Mani Matter - Chue Am Waldrand Lyrics  Mani Matter - Bim Coiffeur Lyrics  Mani Matter - Dr Hansjakobli Und Ds Babettli Lyrics  Mani Matter - Dene Wos Guet Geit Lyrics  Mani Matter - Dr Noah Lyrics   Mani Matter - Betrachtige Über Nes Sändwitsch Lyrics